cyanic-selkie/wikianc huggingface dataset:
דניס הנובר
חייו
הוא המציא את שיטת הלחימה "דניס הישרדות" שהיא שילוב של קראטה, ג'ו ג'יטסו, ג'ודו והגנה עצמית ויישומם להישרדות בקרבות רחוב. בשנת 2000 הוענק להנובר דאן 10. בשנת 2003 הוענק להנובר אות יקיר העיר מטעם עיריית הרצליה על פועלו ותרומתו לקהילה העירונית. בשנת 2004 מונה לנשיא ההתאחדות האירופית לג'ו ג'יטסו.
כיום פועל המכון של דניס בהרצליה, והוכשרו בו אלפי חניכים. בין תלמידיו המוכרים יותר של דניס ילדיו - אורלי הנובר-בכר (דאן 8), ירון הנובר (דאן 10), וגיא הנובר (דאן 10), ממשיך דרכו של דניס. וכן יורם יחזקאל (דאן 10), צדוק שמואלי (דאן 10), שמואל (שמוליק) ברנר (דאן 9), ישראל מזור (דאן 9) ושלומי דיאנה (דאן 8). בשנת 2020 השתתף נכדו, סאן הנובר, בעונה השלישית של תוכנית הריאליטי נינג'ה ישראל והגיע עד חצי הגמר.
ספרים
שני ספרים יצאו לאור המסכמים את חייו של דניס. הספר הראשון יצא לאור בשנת 2008 ופורסם רק באנגלית. הספר השני בשם "אלוף בלי נעליים" יצא לאור בשנת 2018.
הרודן (סדרת טלוויזיה)
הרודן (באנגלית: Tyrant) היא סדרת טלוויזיה אמריקאית מסוגת דרמה פוליטית שנוצרה על ידי הבמאי והתסריטאי הישראלי גידי רף ופותחה על ידי הווארד גורדון וקרייג רייט. הסדרה עלתה לשידור בבכורה ב-24 ביוני 2014 בערוץ FX.
ב-16 ביוני 2015 שבה הסדרה לעונה שנייה, וב-8 באוקטובר 2015, חודשה הסדרה לעונה שלישית אשר עלתה לשידור ב-6 ביולי 2016. ב-7 בספטמבר 2016, בוטלה הסדרה לאחר שלוש עונות.
בישראל שודרה הסדרה בערוץ yes Oh ובשירות ה-VOD של yes.
עלילה
20 שנה לאחר שנעדר מן המדינה, הסכים בסאם לחזור לביקור לצורך השתתפות בשמחה משפחתית. בזמן הביקור מת אביו של בסאם, ובמקומו עולה לשלטון אחיו של בסאם, ג'מאל. בסאם מחליט להישאר לזמן מה באבודין, והוא משמש כיועץ לאחיו, שממשיך את הקו של אביו.
הפקה
בעוד שהסדרה מצולמת בערים רבות בישראל (ביניהן כפר סבא, פתח תקווה ותל אביב) ובמרוקו, הוחלט על העברת צילומי הפרקים שנותרו מישראל לאיסטנבול, טורקיה בעקבות מבצע צוק איתן. המדינה הערבית הבדיונית של "אבודין" נערכה במכוון מתוך אלמנטים מעורבים של מספר מדינות אמיתיות שונות, על מנת לא לדמות אומה מסוימת או מצב מסוים. מפיקי הסדרה גם אמרו כי לא ייאמרו כתות או חמולות מסוימות תוך כדי התייחסות לפרטים. המפיק בפועל הווארד גורדון ציין: "אנחנו רוצים להתרחק מהמציאות ובכל זאת לחטוב אליה כל עוד זה סוג של מרגיש נכון מבחינה רגשית ותרבותית".
קישורים חיצוניים
מידע וכתבות: ביקורות:
סטפני גרישם
סטפני גרישם (באנגלית: Stephanie Grisham; נולדה ב-23 ביולי 1976) היא עובדת של הממשלה הפדרלית של ארצות הברית, אשר כיהנה כדוברת הבית הלבן ומנהלת התקשורת בבית הלבן החל מ-1 ביולי 2019 ועד 7 באפריל 2020 וכראש המטה של הגברת הראשונה של ארצות הברית, מלאניה טראמפ מ-7 באפריל 2020 עד להתפטרותה ב-6 בינואר 2021 בעקבות ההפגנות בגבעת הקפיטול. היא הייתה חברה בצוות המעבר של נשיא ארצות הברית דונלד טראמפ.
קריירה
בשנת 2007, הייתה גרישם דוברת של אגודת הרכב האמריקאית (AAA) באריזונה. מאוחר יותר, היא הייתה הדוברת של היועץ המשפטי של אריזונה, טום הורן ולאחר מכן דוברת הרפובליקנים בבית הנבחרים של אריזונה, ולאחר מכן של יושב ראש בית הנבחרים של אריזונה, דוד גוון.
בשנת 2014, הייתה גרישם, אז דוברת של משרד התובע הכללי של אריזונה, עדה להוצאה להורג של ג'וזף ווד.
בשנת 2015, גרישם, כקבלנית עצמאית, תיאמה את ביקורו של האפיפיור פרנציסקוס בפילדלפיה. מאוחר יותר בשנת 2015, היא שימשה כעוזרת מנהל העיתונות בקמפיין של טראמפ. לדברי אריזונה הקפיטול טיימס, בתחילה נטלה גרישם חופשה ארוכה ללא תשלום מבית הנבחרים אריזונה, על מנת לעבוד עבור הקמפיין של טראמפ. דובר בית הנבחרים אריזונה, דוד גוואן, שילם לה 19 אלף דולר במשכורת המדינה במשך תקופה של 8 שבועות, בזמן שהיא כיהנה כחברה בצוות המעבר של טראמפ.
משרדו של התובע המיוחד אמר כי גרישם הפרה את חוק הטש של 1939, בעקבות תלונה של הסנאטור טום קרפר. גרישם הואשמה בשימוש בחשבון הטוויטר הרשמי שלה ב-11 ביולי 2018 כדי לצטט את סיסמת הקמפיין של טראמפ. הפרת המעשה אינה פשע, אלא הפרת ההנחיות במקום העבודה, והסוכנות הגיבה בשליחת מכתב אזהרה לגרישם.
ב-14 ביוני 2019, הוזכר שמה של גרישם כמחליפה אפשרית לשרה האקבי סנדרס כדוברת הבית הלבן. היא הוכרזה רשמית כדוברת הבית הלבן הבאה ומנהלת התקשורת בבית הלבן (תפקיד שהיה פנוי מאז שביל שיין עזב במרץ 2019) על ידי הגברת הראשונה של ארצות הברית מלאניה טראמפ באמצעות הטוויטר ב-25 ביוני 2019. במקביל היא תמשיך להיות הדוברת של מלאניה טראמפ.
חיים אישיים
גרישם היא גרושה ואם לשני ילדים. בנה הבכור סיים את לימודיו בתיכון במאי 2017.
אקדמיית החממה
אקדמיית החממה (באנגלית: Greenhouse Academy) היא סדרת נעורים אמריקאית מסוגת דרמת נעורים המשודרת בנטפליקס החל מ-8 בספטמבר 2017. הסדרה היא גרסה אמריקאית שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר. העונה הראשונה מתבססת על חצי מהעונה הראשונה של הסדרה המקורית וכוללת 12 פרקים מתוך 24 שצולמו. שאר הפרקים (13–24) עלו כעונה השנייה ב-14 בפברואר 2018. רוב שחקני הסדרה הם אמריקאים או קנדים, אך יחד עמם גם מספר שחקנים ישראלים.
גיורא חמיצר אישר כי הוסכם משא ומתן להפקת עונה שלישית ורביעית. שתי העונות צולמו במקביל במהלך החודשים אוקטובר-דצמבר 2018 בישראל. בדצמבר 2018 פורסם כי השחקנים הישראלים מייקל לואיס ומיכאל אלוני לוהקו לעונות החדשות. העונה השלישית עלתה ב-25 באוקטובר 2019 והעונה הרביעית עלתה ב־20 במרץ 2020.
בישראל, הסדרה בגרסתה האמריקאית זמינה לצפייה דרך נטפליקס.
עונות 1–2 (פרקים 1–24)
אקדמיית "החממה" השוכנת בחוף הדרומי של קליפורניה, מחולקת לשני בתים של תלמידים: הנשרים (הספורטיביים) והעורבים (החכמים). שני אחים - היילי ואלכס וודס, מתקבלים לבית הספר וצריכים להתמודד עם זאת כשכל אחד מהם בבית אחר, ובהמשך גם תעלומות לא פתורות על מותה של אמם האסטרונאוטית, ריאן וודס, שגילתה מגנטיט מיוחד קרוב אל החממה ומתה בתאונת חלל מסתורית. בהמשך מרקוס (אב הבית) חוטף את ברוק וג'ודי, אמא של דניאל, מהפנטת אותה. בעקבות ההפנוט היא נפרדת מאלכס וחוזרת לדניאל, ודניאל והיילי שמבחינים שמשהו בברוק לא בסדר ומוציאים אותה מההפנוט שהייתה בו. ברוק מספרת לדניאל ולהיילי מה היא זוכרת מלפני ההפנוט ויחד עם תלמידי החממה מסכלים את מזימתם של ג'ודי, קייל, ג'ייסון ומרקוס - ליצור רעידת אדמה באמצעות המגנטיט. אלכס והיילי מגלים שמרקוס הציל את אמא שלהם ממוות מ"תאונת החללית" שארגנה ג'ודי. אמה מציעה למקס להיות בת זוגו, אך מקס מסרב מפני שאוהב את ג'קי. במקביל ברוק ואלכס חוזרים להיות זוג ומקס וג'קי הופכים לזוג. המשולש הרומנטי בין היילי, דניאל וליאו קרוב לסיומו, כאשר היילי בוחרת באחד מהם.
עונה 3 (פרקים 25–32)
לפי אירועי העונה השלישית מתגלה שג'קי עזבה את החממה ועברה בית-ספר, בעוד שאספן עזבה ללונדון. בעונה3–4 השחקניות של אמה וברוק התחלפו ולוהקו חדשות במקומן, מתגלה שהיילי בחרה בדניאל ונהייתה בת זוגו.
צילומים
הצילומים התקיימו בישראל, באולפני ברודקאסט בחולון במשך שלושה חודשים, בין יולי-ספטמבר 2016. בנוסף התקיימו גם צילומי חוץ בארץ, בין היתר במושב אודים שבאזור השרון. צילומי העונה השלישית והרביעית התקיימו בארץ בין אוקטובר-דצמבר 2018.
קאסט ישראלי
מלבד הקאסט האמריקאי, לקחו חלק שחקנים ישראלים בסדרה בתפקידים שונים: אריאל מורטמן, דור צויגנבום, מעיין בלום, תמיר גינזבורג (שהשתתף גם בסדרה המקורית, ואף נפגש בסצנה עם מקבילו מהסדרה האמריקאית), עמית יגור, ישי גולן, יפתח מזרחי, יובל ינאי, ניצן לברטובסקי, אפרת דור (אשר שיחקה בעונה השלישית של הסדרה המקורית את אירנה), הרצל טובי, אהרן קפלן, צביקה פורמן, דין גרבר, יפתח אופיר, אולג לוין, מיכאל אלוני שירה נאור ונוספים.
סדרה נורמלית
בתורת החבורות, סדרה נורמלית של חבורה G היא שרשרת של תת-חבורות, שכל אחת היא תת-חבורה נורמלית של קודמתה. כלומר:, כאשר מסמן שמדובר בתת-חבורה נורמלית.
הערה: יש המגדירים סדרה נורמלית של חבורה G כשרשרת של תת-חבורות, שכל אחת היא תת-חבורה נורמלית של G, ואז שרשרת של תת-חבורות שכל אחת היא תת-חבורה נורמלית של קודמתה נקראת סדרה תת-נורמלית.
גורמי הסדרה הם כל חבורות המנה מהצורה.
עידון של סדרה הוא סדרה ארוכה יותר, הכוללת את כל תת-החבורות של הסדרה הקודמת. אפשר לעדן סדרה נתונה אם קיימת חבורה L שמקיימת, כאשר. במקרה זה הסדרה היא עידון של הסדרה המקורית.
סדרת הרכב
סדרת הרכב של חבורה G היא סדרה נורמלית שמסתיימת ב-\{e\} ולא ניתן לעדן אותה מבלי להוסיף חזרות. ניתן לראות שסדרה נורמלית היא סדרת הרכב אם ורק אם היא נגמרת ב-\{e\} וכל הגורמים שלה חבורות פשוטות.
החשיבות הרבה של סדרות ההרכב נעוצה בעובדה שגורמי ההרכב של כל חבורה סופית G הם קבועים עד כדי איזומורפיזם והחלפת סדר, ואינם תלויים בסדרת ההרכב (ראו משפט ז'ורדן-הלדר).
חבורה פתירה היא חבורה שיש לה סדרה נורמלית עם גורמים אבליים; לחבורה שאינה פתירה יש תמיד סדרת הרכב עם גורם שהוא חבורה פשוטה לא אבלית.
גבריאל גורמן
גבריאל גורמן (נולד ב-3 בנובמבר 1939 ביאשי, רומניה) הוא רופא ישראלי מומחה להרדמה וטיפול נמרץ, ופרופסור אמריטוס של הפקולטה למדעי הבריאות באוניברסיטת בן-גוריון בנגב. בעבר היה יושב ראש חטיבת ההרדמה ומנהל היחידה לטיפול נמרץ כללי במרכז הרפואי האוניברסיטאי סורוקה, בבאר שבע, סגן דיקן הפקולטה למדעי הבריאות באוניברסיטת בן-גוריון, ויושב ראש הוועד הארצי של איגוד הרופאים המרדימים בישראל. בנוסף הוא סופר ופרסם ספרים רבים ברומנית ובעברית. תושב עומר משנת 1986.
ביוגרפיה
גורמן נולד ביאשי, רומניה למאיר גורמן – רופא פנימי, וויטי גורמן – רוקחת. ילדותו עברה בערים שונות ברומניה בחברת הוריו ואחותו, מילה, לימים רופאת ילדים. בשנת 1950 עברה המשפחה לבוקרשט, וב-1961 סיים לימודי רפואה באוניברסיטה לרפואה ע"ש קרול דווילה בעיר. ב-1977 עמד במבחן ECFMG האמריקאי לקבלת זכויות עבודה בארצות הברית ובקנדה.
עם תום לימודיו השתלב כרופא מתמחה, וכעבור מספר שנים כרופא מומחה בהרדמה וטיפול נמרץ במכון הלאומי לאונקולוגיה בבוקרשט.
ב-1991 עבד אצל פרופ׳ תומס גסטש שהקים את חטיבת ההרדמה וטיפול נמרץ בבית חולים סורוקה בבאר שבע, ושבשנת 1991 מונה גורמו למנהלה עד לשנת 2001. לאחר סיום הכהונה השלישית כיושב ראש החטיבה, חזר לנהל את היחידה לטיפול נמרץ כללי בבית חולים עד שנת 2005, מועד יציאתו לגמלאות.
ב-2006 הקים את בית הספר הבינלאומי למדריכי הרדמה (ISIA-International School of Instructors in Anesthesiology), אותו ניהל עד 2012.
בין השנים 2006–2016 ניהל את מערך ההרדמה וטיפול נמרץ כללי וחדרי ניתוח בבית החולים "מעייני הישועה" בבני ברק.
גורמן נשוי לארטה ואב לשניים.
פעילות אקדמית
ד"ר גורמן משלב כישורים קליניים והוראתיים. בשנת 1986 הצטרף לצוות בית הספר לרפואה באוניברסיטת בן-גוריון, באר שבע כמרצה בכיר. בשנת 2000 מונה כפרופסור מן המניין. במהלך חמש השנים הבאות (2000–2005) היה סגן דיקן בפקולטה למדעי הבריאות. הוא מתמקד בחקר ניתור ובקרה בטיפול נמרץ, מדידת עומק ההרדמה הכללית, טכנולוגיה של מכשור חדש בהרדמה וטיפול נמרץ. בנוסף עוסק בנושא הסטרס המקצועי של הרופא המרדים ובהשתלת איברים. בנוסף הוא חוקר את תולדות ההרדמה בישראל. כמו כן, גורמן עוסק בחינוך והוראה של סטודנטים לרפואה ורופאים מתמחים בדרכי מקצוע ההרדמה. ה"אני מאמין" שלו, שבא לידי ביטוי בגישתו ההוראתית כמו גם במאמריו מתייחס לרב-תחומיות של מקצוע ההרדמה הדורש מהרופא המרדים כישורים רבים ומגוונים, כגון חוש קליני, אמפתיה לחולה, רגישות פסיכולוגית כמו גם גמישות מחשבתית והסתגלות לפיתוחים טכנולוגיים.
ד"ר גורמן הוא מחברם של ספרי לימוד בנושא הרדמה וטיפול נמרץ כללי בעברית עבור סטודנטים ומתמחים, ספר על חינוך והוראה בתחום הרדמה בישראל, שיצא לאור בעברית ובאנגלית, ומדריך לסטודנטים ורופאים מתמחים בנושא ההרדמה. הספר "נשמה יתרה" מציג סיפורם של מייסדי מקצוע ההרדמה בישראל. בנוסף הוא פרסם 11 פרקים בספרים מדעים, שיצאו לאור מחוץ לישראל ו-126 מאמרים בעיתונות מדעית. גורמן משמש עורך ראשי במערכת בעיתונים מדעיים בישראל ומחוצה לה (בארצות הברית, הולנד, רומניה ואיטליה). משנת 2014 הוא עורך מדור קבוע בשבועון "חיי הרפואה" (Viata Medicala), היוצא לאור ברומניה. כמו כן, הוא מבקר מאמרים מדעיים (reviewer) בכתבי עת בארצות הברית, איטליה, רומניה וישראל.
פעילות קלינית ואקדמית מחוץ לישראל
בשנות פעילותו היה ד"ר גורמן חלק מצוותי בתי חולים וסגלי הוראה אוניברסיטאיים במדינות שונות בעולם. ב-1974 עבד כרופא מומחה בבית החולים האוניברסיטאי בגרוניננגן, הולנד. פעמיים הצטרף כחוקר קליני לשנת השתלמות בבית החולים הכללי בטורונטו, קנדה (1980–1981 ו-1984–1985). היה פרופסור אורח בפקולטה לרפואה ע"ש סט. מרי בלונדון, אנגליה (1993); במרכז הרפואי בית ישראל, ניו יורק, ארצות הברית (1997) ובאוניברסיטה טורונטו, קנדה (1998).
הוקרה ופרסים
פעילותו המשמעותית למען קהילות רופאי ההרדמה, במיוחד במדינות מזרח אירופה זיכתה את פרופסור גורמן בתואר דוקטור לשם כבוד במספר מדינות:
1995 – אוניברסיטה לרפואה בוקרשט, רומניה
2012 – אוניברסיטה לרפואה טרגו-מורש, רומניה
2012 – אוניברסיטה לרפואה טבליסי, גאורגיה
2013 – אוניברסיטת קישינאו, רפובליקה מולדובה
2014 – אוניברסיטתה לרפואה ופרמקולוגיה יאשי, רומניה
2014 – עיטור "קומנדור רומניה" על ידי נשיא רומניה על תרומתו לקידום הרפואה ברומניה "על ידי הקמת מסגרת השתלמות לרופאים רומנים במוסדות רפואיים בישראל והשתתפות פעילה מאוד בכנסים וסימפוזיונים בתחום ההרדמה וטיפול נמרץ, שאורגנו ברומניה, בהם פרופ' גורמן לקח חלק כמארגן וכמרצה".
פעילויות אחרות
ד"ר גורמן משמש יועץ למנהל בית החולים סורוקה, נשיא החברה האירופית לטכנולוגיה ומחשוב בהרדמה וטיפול נמרץ (ESCTAIC), עורך ראשי של עלון איגוד האירופאי להרדמה ולטיפול נמרץ (ESA), יועץ רפואי ראשי של החברה INSHINE HEALTH CARE בסין, ויושב ראש של כנסים וסימפוזיונים בישראל ומחוצה לה. הוא סייע רבות לקידום תחום ההרדמה בקרב רופאים צעירים ממדינות מתפתחות ממזרח אירופה. בשנת 1993 הקים מיזם חינוכי, ראשון מסוגו, בנושא הרדמה וטיפול נמרץ מתוקצב על ידי הפדרציה העולמית להרדמה (WFSA). מיזם זה שנמשך עד 2005, הביא למרכז הרפואי סורוקה 160 רופאים מומחים צעירים מעשר מדינות להשתלמות בתקופות בין חודש לשנה. למעשה היה זה המגע הראשון שלהם עם הרפואה המערבית. תרומתו הייחודית בהנגשת מסגרות השתלמות עבור רופאים צעירים בתחום ההרדמה ממדינות מתפתחות באה לידי ביטוי במסמכי ההערכה בקבלת דוקטור לשם כבוד.
ב-2006 ד"ר גורמן מונה ליושב ראש המרכז הלאומי להשתלות. בתפקיד זה כיהן עד שנת 2009.
פעילות ספרותית
בנוסף לפעילותו המקצועית, גורמן סופר וחיבר מספר ספרים ברומנית ועברית.. משנת 2013 הוא מפרסם אותם בכתב העתBAABEL וחותם בשם ספרותי – גבריאל בן מרון. מרבית סיפוריו עוסקים בחוויות שעבר במהלך עבודתו, והגיבורים ביצירותיו הם בעלי אישיות מורכבת, הנקלעים למצבים מסובכים בשל זהויות תרבותיות, חברתיות או מקצועיות המתנגשות לרוב ביניהן. חלק מגיבוריו הם יהודים ממוצא רומני, חילוניים בדרך כלל, הקשורים לתרבות ולמסורת היהודית. למרות השכלה רחבה וחובקת עולם, הגירה וניסיון הסתגלות, מגורים במקומות שונים בעולם וחשיפה לאנשים חדשים העבר אינו מרפה, אלא להפך משמש ציר מרכזי בחייהם האישיים והמקצועיים.
תקליט ראשון
תקליט ראשון הוא אלבום הבכורה של גידי גוב שיצא בשנת 1978.
רקע
גידי גוב היה בשנת 1978 לאחר פעילותו כסולן להקת הנח"ל ולהקת כוורת, לפני פעילותו כסולן להקת גזוז ולאחר מספר רב של הקלטות לפרויקטים שונים. עם זאת לא הקליט עד לשלב זה אלבום עצמאי, והיוזמה להקלטת אלבום הועלתה על ידי דודו אלהרר, שהפיק את האלבום.
ליצירת האלבום גויס יוני רכטר, שותפו של גוב לכוורת, שכבר היה לאחר הלחנת השירים בפרויקט הכבש השישה עשר ובאלבום של אריק איינשטיין האהבה פנים רבות לה. רכטר הפיק מוזיקלית את האלבום, עיבד את השירים בו והלחין 7 מתוך 12 הקטעים באלבום. את המילים לרוב השירים כתבו הפזמונאים דן מינסטר, יעקב גלעד ועלי מוהר, ביניהם השיר "שלוש בלילה בעיר" של מינסטר ורכטר שבוצע בפסטיבל הזמר והפזמון של אותה שנה. באלבום נכללו שתי הקלטות קודמות של גוב באלבום "שירי א"י הישנה": השיר סורו מני של המשורר אלכסנדר פן והשיר "זמר לספינה" שכתב חיים חפר והלחין דוד זהבי. כמו כן נכלל באלבום השיר "בבוקר", שכתב יהודה עמיחי והלחינה יהודית רביץ עוד בהיותה בת 16, כשהיא מייעדת אותו לגוב אף שטרם נפגשו. בנוסף לשירים נכללה גם רצועה אינסטרומנטלית בשם "התעוררות" שהלחין רכטר.
האלבום עירב מספר רב של סגנונות מוזיקליים: רוק, ג'אז ומוזיקה קלאסית, וכלל עיבודים לכלי עץ, ביג בנד ומקהלות. פעילותו של רכטר בהרכבי הרוק המתקדם והאוונגרד ניכרה בלחנים ובעיבודים שהיו חדשניים באותה תקופה ועוררו עניין והערכה רבה. עוד כשיצא האלבום זכו לתשבחות נרחבות העיבוד, הלחנים וההפקה והאלבום אף תואר כ"אחד האלבומים המושלמים שיצאו לאחרונה". כמו כן זכה גוב להערכה רבה על קולו, המוזיקליות שלו ושירתו הלא מתאמצת. בין השירים הבולטים באלבום היו "העיקר זה הרומנטיקה", "בלעדייך" ו"בואי נישאר" שהפכו ללהיטים ונחשבים גם היום לקלאסיקות של גוב ושל השותפים האחרים בכתיבתם. גוב לא יצא לסיבוב הופעות בעקבות האלבום והתקליט עצמו נמכר בכ-8,000 עותקים, כמות שלא הייתה משמעותית יחסית לפרויקטים אחרים של גוב אך הוא סימל את ההבטחה הגלומה בגוב כזמר עצמאי ובשותפיו ליצירה כיוצרים בהמשך. רכטר, גוב ומוהר אכן המשיכו לשתף פעולה בשנים הבאות, בין השאר באלבומו הבא של גוב, "40:06", ובאלבומיו של רכטר "בגובה העיניים" ו"מחשבות ואפשרויות". באלבום האוסף של גוב "שלל שיריו", שיצא בשנת 2009, נכללו שישה משירי האלבום.
הוצאה מחודשת
בספטמבר 2012 יצאה מהדורה מחודשת של האלבום בסדרה "סימני דרך". האלבום עבר עריכה דיגיטלית, נכללו בו שלוש גרסאות מוקדמות ל"שלוש בלילה בעיר", סורו מני וזמר לספינה, וצורף אליו אלבום בונוס ובו שמונה הקלטות שלא ראו אור. בין ההקלטות הגנוזות נכלל ביצוע של גוב לשיר "סוס עץ" שכתב יעקב רוטבליט והלחין שמוליק קראוס לסרט שנשא את אותו השם ונגנז לאחר שהתגלה שאריק איינשטיין כבר הקליט לו ביצוע; לחן של אבנר קנר לשירו של נתן זך "כשצלצלת רעד קולך"; "נשבעתי עיני" שבוצע בפסטיבל הזמר המזרחי בשנת 1976 ועוד.
או (לוגיקה)
בלוגיקה מתמטית, אוֹ או דִּיסְיוּנְקְצְיָה הוא קשר לוגי בינארי, המתאים לשני פסוקים או לשתי תבניות פסוק או תבנית של ערך אמת, כאשר לפחות אחד משני המרכיבים אמיתי.
השימוש הלוגי ב"או" שונה מהשימוש היומיומי במונח, שבו, לרוב הכוונה היא שרק אחת הטענות אמת. לכן בשפה היומיומית נהוג להבהיר במפורש אם שתיהן יכולות להיות אמיתיות. למשל במשפט "כבר היה מאוחר וייתכן שהיה עייף או משועמם, או גם עייף וגם משועמם". בלוגיקה, הסיום "או גם עייף וגם משועמם" מיותר. "או" כזה, שאינו מתקיים כאשר שתי הטענות נכונות, נקרא בלוגיקה "או בררני" או "או מוציא" (XOR). כדי להבדיל ממנו, "או" של הלוגיקה נקרא לעיתים "או כוללני". בלשון המשפטית, המונח המקביל הוא "ו/או".
בלוגיקה בוליאנית, הקשר מיוצג באמצעות הפעולה הבוליאנית "OR", שתוצאתה "אמת" (true), כאשר לפחות אחד מהאופרנדים שלה הוא בעל ערך אמת "אמת". הסימון של "or" באלגברה בוליאנית הוא a + b = f, כאשר a ו-b הם הכניסות ו-f הוא התוצאה.
שער לוגי
באלקטרוניקה ספרתית, פעולות בוליאניות מיוצגות באמצעות שערים לוגיים. שער לוגי הוא מעגל חשמלי, שמתוכנן כך שיפיק תוצאות רצויות ביציאה, עבור כניסות ידועות מראש. שער לוגי מסוג "OR" יפיק מתח חשמלי המייצג "1" לוגי, כאשר יש מתח המייצג "1" לוגי בכניסה אחת של השער או יותר.
שפות תכנות
במרבית שפות התכנות קיים אופרטור למימוש OR לוגי בביטויים לוגיים, המשמשים בפקודת IF ובפקודת השמה. הצורות המקובלות לכתיבת אופרטור זה:
הבונד
בּוּנְד - האיגוד הכללי של הפועלים היהודיים בליטא, פולין ורוסיה (ביידיש: אַלגעמײנער ייִדישער אַרבעטער בונד אין ליטע, פּוילן און רוסלאַנד; בקיצור הבונד, "האיגוד") הייתה מפלגה יהודית סוציאליסטית ואוטונומיסטית שנוסדה באימפריה הרוסית ב-1897. האידאולוגיה שלה קראה לצדק ולשוויון כלכלי וחברתי ועימם זכויות פוליטיות ליהודים כפרטים וכמיעוט לאומי דובר-יידיש. סביב מלחמת העולם הראשונה התפצלה הסיעה על בסיס גאוגרפי. בנוסף לסניף שנותר בברית המועצות, שדוכא לבסוף בידי המשטר הבולשביקי, קמו גופים נפרדים בפולין, בליטא, ברומניה, בבלארוס ובלטביה. בפולין בעיקר היה הבונד כוח פוליטי חשוב, שקיבל בשיאו 100,000 קולות בבחירות הארציות ב-1928. מרבית אנשי הבונד נספו בשואה. מחוץ למזרח אירופה נוספו שלוחות שהלכו וקטנו והוסיפו להתקיים ברחבי העולם, תחת מסגרת "הוועדה המתאמת הבינלאומית של הבונד" שקמה בניו יורק ב-1947.
אידאולוגיה
הבונד ראה בעצמו ארגון סוציאליסטי ולאומי, וראה את מאבקו כבעל שלוש חזיתות:
הקמת הבונד
הבונד נוסד בווילנה ב־7 באוקטובר 1897, מוצאי יום הכיפורים, תרנ"ח (כחודש לאחר הקונגרס הציוני העולמי הראשון). מטרתו הייתה לאחד את כל הפועלים היהודים באימפריה הרוסית למפלגה סוציאליסטית יהודית אחת. האימפריה הרוסית באותה העת כללה את ליטא, בלארוס, אוקראינה ומרבית פולין, המדינות בהן התרכזה מרבית יהדות העולם באותה התקופה. הבונד ניסה לתמוך בתנועה רוסית מהפכנית רחבה, כדי להפוך את רוסיה למדינה סוציאליסטית ודמוקרטית, כי קיוו שבמסגרת מדינה כזו, יזכו היהודים להכרה ולמעמד חוקי של מיעוט. הבונד התנגד לתנועה הציונית שהחלה אף היא את דרכה באותה תקופה. אנשי הבונד דרשו שוויון זכויות מלא של היהודים במסגרת האימפריה הרוסית ואוטונומיה תרבותית לאומית של כל העמים המהווים את רוסיה כולל היהודים. הם התנגדו לפתרון טריטוריאלי-לאומי נוסח הציונות.
הבונד היה מיוזמי הקמת מפלגת הפועלים הסוציאל-דמוקרטית הרוסית. מפלגה זו, כך האמין הבונד, צריכה להיות איגוד של ארגונים סוציאל-דמוקרטיים לאומיים, אשר לכל אחד מהם ניתנת אוטונומיה לפעולה תרבותית וארגונית משלו. בשנת 1903 נטש את המפלגה לאחר שזו, בהנהגת לנין, לא הכירה בבונד כנציג הבלעדי של הפועלים היהודים, ושללה את המבנה הפדרטיבי אותו הציע. הבונד נרדף קשות על ידי השלטונות. במהפכת 1905 הבונד קרא לתומכיו לאחוז בנשק והקים קבוצות לוחמים - ארגון ההגנה העצמית היהודית. עם כישלון המהפכה חזר הבונד לפעולתו הקהילתית של דמוקרטיזציה בקרב הקהילות היהודיות וארגונן אל אוטונומיה תרבותית יהודית. לאחר הפירוד במפלגה הסוציאל-דמוקרטית בין הבולשביקים והמנשביקים, הצטרף הבונד לאחרונים. כאשר פרצה מלחמת העולם, התנגד הבונד, בהתחלה, למלחמה אך אחר כך גבר קולם של אלו שדרשו להילחם בגרמניה המיליטריסטית. חברי הבונד שהיו מחוץ לאזורים תחת הכיבוש הגרמני, הצטרפו למהפכני פברואר 1917, תמכו בממשלה הזמנית שקמה והשתתפו בסובייטים. לאחר מהפכת אוקטובר התפלג הבונד לתומכי המפלגה הקומוניסטית ולמתנגדיה. הפלג של תומכי המפלגה הקומוניסטית הצטרף אליה בשנת 1921 ונקרא "ההסתדרות האוטונומית של הפרולטריון היהודי". המיעוט, שלא הצטרף לקומוניסטים, הפך לארגון מחתרתי שנקרא "הבונד הסוציאלדמוקרטי" שהצטרף אחר כך למנשביקים והובס יחד עמם.
מפלגת הבונד הייתה מפלגה חילונית, והתנגדה למה שנראה לחבריה כאופי הראקציונרי של החיים היהודיים המסורתיים ברוסיה. המפלגה גם התנגדה לציונות, וטענה כי ההגירה לארץ ישראל היא סוג של אסקפיזם. שיר של הבונד בשם "בים המלוח של דמעות האנושות" מ-1901 הגדיר את הציונות כחיקוי של שונאי ישראל, שמטרתה "א געטא דעם אייביגען זשיד" - גטו ליהודי הנודד. כמו כן, קידמה המפלגה את השימוש ביידיש כשפה הלאומית של היהודים, והתנגדה לפרויקט הציוני להחייאת העברית. למרות כל זאת, בונדיסטים רבים עברו לציונות, והבונד סבל מאובדן קבוע של חברים פעילים גם עקב הגירה. בונדיסטים רבים נטלו חלק פעיל בהקמת המפלגות הסוציאליסטיות בארץ ישראל, ומאוחר יותר במדינת ישראל.
מרבית תומכי הבונד היו פועלים ואוּמנים יהודיים, אך היו לו תומכים גם בקרב האינטליגנציה היהודית. הבונד פעל הן כמפלגה פוליטית (עד כמה שהתנאים הפוליטיים אפשרו זאת) והן כאיגוד מקצועי. הם חברו לפועלי ציון ולקבוצות אחרות כדי לארגן קבוצות להגנה עצמית של יהודים מפני פוגרומים ופרעות.
הבונד החזיק תנועת נוער בשם צוקונפט וכן תנועת ילדים בשם סקיף. הבונד הפעיל מטבחים ציבוריים במקומות שונים, ובהתאם לאידאולוגיה החילונית שלו, אלו פעלו אף ביום כיפור.
הבונד מחוץ לרוסיה
הבונד הקים בפולין מפלגה עצמאית עוד ב-1916, כשהיא עדיין תחת כיבוש גרמני. לאחר מהפכת אוקטובר ברוסיה, הבונד הפולני דרש גם הוא הקמת רפובליקה פרולטרית סובייטית. פולין וליטא קיבלו עצמאות ב-1918, והבונד המשיך לפעול במדינות אלה, בעיקר בעיירות מרובות-היהודים של מזרח פולין שם הקים אגודות סוציאליסטיות של בעלי מלאכה. ב-1920 התאחד הבונד בפולין עם המפלגה הסוציאל-דמוקרטית היהודית בגליציה והקים את "הברית הכללית של הפועלים היהודים בפולין". חלק מהבונד שנקרא "קאמבונד" הצטרף למפלגה הקומוניסטית הפולנית ב-1923. בפולין טענו הבונדיסטים כי על היהודים להישאר וללחום למען הסוציאליזם, ולא להגר. כשהופיע זאב ז'בוטינסקי, מנהיג התנועה הרוויזיוניסטית, בפולין וקרא ל"פינוי" יהדות אירופה, האשימו אותו הבונדיסטים בסיוע לאנטישמיות.
מבחינה אלקטורלית הבונד נעשה למפלגה המצליחה ביותר ברחוב היהודי. בבחירות לרשויות המקומיות שהתקיימו ב-1938, זכה ב-17 מבין 20 המושבים שזכו בהם מפלגות יהודיות בוורשה, ב-7 מתוך 11 בלודג' וב-10 מתוך 15 בביאליסטוק ובלובלין.
הבונד לאחר מלחמת העולם השנייה
לאחר מלחמת העולם השנייה התכנסה ועידה של הבונד בבריסל ב-1947. בוועידה זו התקבלו מספר החלטות ועמדות:
במאה ה-21 קיימות רק מספר קהילות קטנות של הבונד בעולם. במלבורן שבאוסטרליה, קיימת עד היום קהילה פעילה עם תנועת נוער בשם סקיף (SKIF). בארצות הברית, מונה הבונד רק מאות חברים ועוסק בעיקר בטיפוח ארכיון הבונד בניו יורק ובפעולות תרבותיות.
FG42
ה-FG42 (בשמו המלא: Fallschirmjägergewehr 42; בגרמנית "רובה צנחנים") היה רובה אוטומטי שיוצר על ידי גרמניה הנאצית במהלך מלחמת העולם השנייה, לשימוש ועל פי צורכי כוחות הפאלשירמייגר (צנחנים) הגרמניים.
הנשק נודע בכוח האש שלו, במשקלו הקל ובצורתו הקטנה מה-Kar98k הסטנדרטי. ה-FG42 נחשב לאחד מהרובים המתקדמים במלחמת העולם השנייה, מאחר ששילב בין כוח האש של מקלע קל עם הדיוק של רובה בריחי. למרות זאת, הוא אומץ רק על ידי כוחות הצנחנים הגרמנים, והופיע בשלבי המלחמה האחרונים, כך שתרומתו הייתה קטנה יחסית.
פיתוח
כחלק מהפקת הלקחים מהצניחה בכרתים, הלופטוואפה ומשרד התעופה גיבשו רשימת דרישות לנשק החדש. אלו כללו מצב אש סלקטיבי (ירי בודד ואוטומטי), במשקל דומה ל-Kar98k, באורך שלא יעלה על 100ס"מ, עם מחסנית בעלת 10 או 20 כדורים, בעל רומה רימונים וכמו כן שיתאים לקליבר 56 X 7.92מ"מ (מאוזר). הלופטאוופה ביקש למעשה נשק קל דומה ל-Kar98k הבריחי, אך עם תוספת של ירי אוטומטי על בסיס מחסנית - בכך הנשק החדש ישמש נק"ל סדיר לכוחות עם אש מדויקת אך גם יחליף את הצורך בתת-מקלעים ומקלעים קלים. אגף החימוש של הצבא (HWaA) היה עסוק בפיתוחים אחרים לכן צוות מהנדסים בלופטוואפה לקח על עצמו את פיתוח הנשק בהוראתו של מפקד הלופטוואפה הרמן גרינג - למרות התנגדותו של היטלר.
מספר אבות טיפוס השתתפו במכרז ולבסוף באמצע 1942 נבחר הדגם של חברת ריינמטל-בורסיג שקיבל את הכינוי 'Gerät 450' ('מכשיר 450') או 'דגם A'. לאחר מספר חודשי פיתוח ותיקונים לעיצוב הנשק, לקראת סוף 1942 הוא אושר וקיבל את השם FG 42 ('רובה צנחנים 42' - על שם שנת כניסתו לשירות). בתחילת 1943 הוזמנו 50 נשקים מריינמטל-בורסיג להמשך ניסויי שטח, לאחר מספר התאמות אחרונות - כולל שינוי המתכת ממנה יוצר הנשק למנגן - הוזמנו 3,000 נשקי FG 42 ראשונים שיועדו לחיילים בחזית. בספטמבר 1943 נעשה שימוש מבצעי ראשון ב-FG 42 במהלך פשיטת גראן סאסו בו כוחות אס אס ופלשירמיאגר שחררו את בניטו מוסוליני ממעצרו בהרי האפנינים, המבצע הוכתר בהצלחה למרות שלא התפתח קרב ולא נורתה ירייה אחת.
פעולה
ה-FG24 הוא רובה חצי אוטומטי/ אוטומטי בקליבר 7.92X57mm בעל פעולת בריח מסתובב. בניגוד ל-G41 שבו הדרישה בייצור הייתה שלא יהיה בעל חורים מכל סוג שהוא בקנה ולכן פעל בעזרת כוסית גזים, ה-FG42 היה בעל בוכנת גזים מתחת לקנה. הרובה ירה ממכנס סגור בירי חצי אוטומטי וממכנס פתוח בירי אוטומטי. לרובה אין פטיש שנוקר ובמקום המחלק מוחזק על ידי ההדק ומשוחרר בעת הירי, זז קדימה ונוקר בעזרת נוקר שקבוע בו. לרובה היה כידון קוץ שקבוע אליו ודומה לכידון של ה-MAS36 הצרפתי וכמו כן גם כידון. סכין הישרדות בעל הכינוי SG42 שהייתה בעלת אולר מובנה.
ל-FG42 היה בית בליעה גדול במקצת מגודל התרמיל עצמו כך שבעת הירי התרמיל מתרחב ואוטם את בית הבליעה בצורה מיטבית.
Songs of Faith and Devotion
Songs of Faith and Devotion (שירים של אמונה ומסירות) הוא אלבום האולפן באורך מלא השמיני של להקת הסינת'פופ הבריטית דפש מוד, שהגיע לפסגת מצעדי האלבומים בבריטניה ובארצות הברית ובעוד למעלה מ-10 מדינות אחרות.
נכון ל-2006, האלבום מכר למעלה ממיליון יחידות מעותקיו בארצות הברית. במגזין המעריצים של הלהקה BONG צוין בגיליון אביב 1994 שהאלבום הגיע למקום ה-4 במצעד הישראלי, ובגיליון אחר צוין שהסינגל המוביל "I Feel You" הגיע למקום ה-13 במצעד השירים הלועזיים.
היסטוריה
"Songs of Faith and Devotion" הוקלט במשך שמונה חודשים בווילה שכורה במדריד במהלך 1992. סטודיו ההקלטות הוקם במרתף עם שתי מערכות תופים, במרחבים שונים במטרה להשיג צלילים שונים. בכוונת הלהקה היה להקליט אלבום שונה מאלבומיהם הקודמים ולשנות דברים שונים בגישתם על מנת ליצור מוזיקה כפי שהם מסוגלים.
בניגוד לצליל הרגיל של הלהקה, היה לאלבום צליל רוק והכיל לראשונה גיטרות ותופים. זהו האלבום האחרון בו השתתף אלן ויילדר, שפרש ב-1995 מהלהקה. זוהי הפעם הראשונה (והיחידה) שבה חברי הלהקה מופיעים על עטיפת האלבום.
סיבוב ההופעות 1993-1994
החלק המרכזי בסיבוב ההופעות של האלבום, The Devotional Tour, התחיל ב-19 במאי 1993 בליל, צרפת והסתיים ב-20 בדצמבר 1993 בלונדון, אנגליה. לאחר מכן התחיל החלק השני, The Exotic Tour, שהתחיל בפברואר 1994 והסתיים ביולי של אותה שנה לאחר כעוד 63 הופעות שבמהלכם ביקרה הלהקה בעיקר בארצות הברית, דרום אמריקה, דרום אפריקה ואסיה. בסה"כ הלהקה הופיעה כ-158 הופעות מול כקרוב ל-2 מיליון איש.
תקופה זו לוותה בבעיות בריאותיות של חברי הלהקה, בין השאר התמכרותו של הסולן דייב גהאן להרואין, התמכרותם של שאר חברי הלהקה לשתייה מופרזת, תשישות וזמן ארוך מהרגיל בו נדרשו להיות בסיבוב ההופעות, שבהיסטוריית הלהקה עד אז נמשך קרוב לשנה.
ב-6 בדצמבר 1993, יצא האלבום Songs of Faith and Devotion Live, שהכיל גרסאות חיות של כל שירי האלבום שהוקלטו בסיבוב ההופעות.
איחוד משפחות
איחוד משפחות יהודים
כל יהודי שרוצה לעלות לישראל ולהתאחד עם משפחתו זכאי לעשות זאת ללא צורך בבקשה מיוחדת או נוהל בירוקרטי מיוחד, זאת בהתאם לחוק השבות, המאפשר לכל יהודי לעלות לישראל.
איחוד משפחות של בני דתות אחרות
איחוד משפחות של אלו שאינם יהודים על פי הגדרתם בחוק השבות מתבצע רק אחרי קבלת אישור מתאים.
אין למשל איחוד משפחות אוטומטי לילדיהם מנישואים קודמים של בני זוג לא יהודים שנישאו ליהודים, גם אם בני זוג אלו קיבלו אזרחות ישראלית.
מתבצע איחוד משפחות, או בשמו המקוצר אחמ"ש, עם אזרחי שאר מדינות העולם. מדי שנה מגיעים לארץ אלפי מהגרים במסגרת איחוד משפחות, רובם מחבר המדינות וממזרח אירופה. תהליך זה מתבצע מול משרד הפנים, אך מעורבים בו גם עוד גופים ממשלתיים האמונים על בדיקת אמיתות הקשר המשפחתי, על מנת למנוע הגירה וכניסה לארץ שלא לצורך, על ידי אנשים שאין להם זכאות לכך על פי חוק השבות.
איחוד משפחות פלאשמורה
פלאשמוּרה הם אלו מביתא ישראל אשר המירו את דתם לנצרות בלחץ המיסיון במרוצות המאה ה-19 וה-20 תחת הגדרה זו נמנים יהודים שלא הקפידו על קיום ההלכה היהודית, כמו גם יהודים שהמירו דתם לנצרות, מרצון או מאונס.
אחרי שנים רבות בהן איחוד משפחות של בני הפלאשמורה הותר במשורה ובצמצום, (יש בהם הממתינים לאישור כבר מאז מבצע שלמה), החליטה ממשלת ישראל בנובמבר 2010 על העלאתם בקצב של עד מאתיים עולים בחודש למשך 3-4 שנים. כדי להיכנס ארצה נדרש כל מועמד לעמוד בכל התנאים הבאים:
איחוד משפחות ערביות
תהליך איחוד משפחות מתנהל בישראל באמצעות משרד הפנים. בקשות מוגשות למשרד הפנים על ידי ערביי ישראל עבור בני משפחתם הפלסטינים המתגוררים בשטחי איו"ש, חבל עזה או בחו"ל. הבקשות הן לרוב עבור קרובי משפחה מאזור יהודה ושומרון או מרצועת עזה בבקשה להיתרי כניסה לישראל או בבקשה לתושבות ארעית הקרויה על ידי משרד הפנים א'5. תהליך זה אורך לרוב שנים רבות ולאחר סירוב מתמשך בוחרים המבקשים לפנות לבית המשפט המחוזי בירושלים בעתירה מנהלית.
משפחות הופרדו לרוב על ידי המלחמות השונות, ורוב הבקשות המוגשות לאיחוד משפחות בישראל בין פלסטינים וערבים אזרחי ישראל הם תוצאה של נישואין.
עקב המצב הביטחוני, חוקי ההגירה הם קשים ביותר והאפשרות לאיחוד משפחות, בייחוד של אזרחים ישראלים המתחתנים עם פלסטינים (ולא רק מאזורי יהודה, שומרון וחבל עזה) הוגבלו ביותר. בתחילת שנת 2018 פורסם כי בני הדור השני לאיחוד משפחות מהווים כ־15% מהמעורבים בטרור מקרב ערביי ישראל (פי שלושה יותר מחלקם היחסי באוכלוסייה). ארבע שנים לאחר מכן פורסם כי כ-40% מעצורי מהומות הנטיעות בנגב הם צאצאים למשפחות שאוחדו.
בדברי ההסבר להצעת חוק האזרחות והכניסה לישראל נאמר:
נגד החוק הוגשו שתי עתירות לבג"ץ על ידי חברת הכנסת זהבה גלאון והאגודה לזכויות האזרח ועדאלה, אך שתיהן נדחו ברוב של 6 שופטים נגד 5.
ביולי 2021 פג תוקפה של הוראת השעה החוק לאחר שבהצבעה בכנסת, סיעות האופוזיציה מימין (הליכוד, מפלגת הציונות הדתית, ש"ס ויהדות התורה) שיתפו פעולה עם הרשימה המשותפת והח"כ הפורש מימינה עמיחי שיקלי, והצליחו למנוע את אישור הארכת הוראת השעה לשנה נוספת.
ב-10.03.2022 הכנסת העבירה הוראת השעה ל-12 חודשים לאחר שסיעות מהקואליציה והאופוזיציה הגיעו להסכמות לגבי הנוסח, שהוא מעט שונה מהנוסח שפג תוקפו.
עזרי לובושיץ
עזריאל (עזרי) לובושיץ (5 באוגוסט 1935 – 3 באוגוסט 1971) היה כדורסלן ישראלי, בגובה 1.89 מטר, ששיחק בהפועל תל אביב ובנבחרת ישראל. היה שותף לשתי אליפויות וגביע אחד של הפועל תל אביב. נהרג במהלך שירות מילואים.
ביוגרפיה
בשנת 1950, בגיל 15, הצטרף לובושיץ לקבוצת הפועל תל אביב. בתחילת שנות ה-50, טרם נוסדה הליגה הראשונה בכדורסל, שיחקה הפועל תל אביב במשחקי ידידות במסגרת "אליפות הפועל" ובמשחקים בינלאומיים בעיקר מול קבוצות צבאיות שונות. באוקטובר 1953 התגייס לובושיץ לצה"ל ועשה שנת השלמה בקיבוץ ניר אליהו.
עונת 1953/1954 הייתה העונה הראשונה של הליגה הלאומית בכדורסל. בהתאם לרוח התקופה, הורכבה הליגה בשיטת ה""50-50", כשמרכזי הפועל ומכבי שולחים כל אחד ארבע קבוצות, על מנת ליצור ליגה בת שמונה קבוצות. את הפועל הדריך באותה עונה המאמן ברוך שליין, ובסגל בלטו, בנוסף ללובושיץ, השחקנים שמעון שלח, דני ארז, משה בארי, ארז לוסטיג, דוד הייבלום ואחרים. במשחק הליגה הראשון אי פעם, אירחה הפועל במגרש במתנ"ס שלווה את הפועל גבע, וגברה עליה בתוצאה 30–45. בהמשך הליגה הפסידה הפועל בשני הדרבים העירוניים, וסיימה את העונה במאזן של עשרה ניצחונות מול ארבעה הפסדים - במקום שלישי אחרי מכבי תל אביב והפועל חולון. בשנת 1954 הצטיין במשחק של נבחרת צה"ל נגד נבחרת צרפת. בזכות הופעתו המרשימה במדי נבחרת צה"ל, הוזמן להשתתף במדי נבחרת ישראל באליפות העולם בכדורסל 1954.
בעונה הבאה, עונת 1954/1955, הפועל תל אביב שסבלה מעזיבתו של דני ארז לאשדות יעקב, סיימה במקום הרביעי, לאחר הפסד ביתי 68:53 למכבי תל אביב שזכתה באליפות שנייה ברציפות. לובושיץ השתתף ב-15 משחקים, וקלע בממוצע 9.9 נקודות למשחק.
בעונה הבאה 1955/1956 לא התקיימו משחקי ליגה עקב סכסוכים באיגוד הכדורסל בישראל, ונערכו משחקי גביע המדינה בלבד. הפועל תל אביב העפילה לגמר הגביע אך הפסידה שם למכבי. בשנת 1956 השתחרר לובושיץ מצה"ל, והחל ללמוד בטכניון בפקולטה להנדסת מכונות וייצור.
בעונת 1956/1957 המשיך סטטוס הקוו בצמרת הכדורסל בישראל, כאשר מכבי זכתה שוב באליפות ובגביע. אולם נרשמה היסטוריה כאשר לראשונה בתולדותיה הצליחה הפועל לנצח את מכבי במשחק הדרבי 51–56 בסיבוב הראשון של העונה. לובושיץ שיחק ב-16 משחקים, קלע בממוצע 9.7 נקודות למשחק וסיים את העונה כסגן מלך הסלים של הקבוצה אחרי משה בארי. בעונת 1957/1958 זכתה מכבי תל אביב שוב באליפות, לאחר ששתי הקבוצות מתל אביב סיימו בשיווין בטבלת הליגה, אולם מכבי ניצחה בשובר שוויון: ניצחה את הפועל בדרבי בסיבוב הראשון 41 - 36, והפסידה בסיבוב השני רק 36 - 37. גם בעונה הבאה, 1958/1959, סיימה הפועל סיימה כסגנית של מכבי. לובושיץ העלה את ממוצעו בעונה זו ל-11 נקודות למשחק.
בשנת 1962 עזב את הפועל תל אביב, ונסע לארצות הברית להשלים את לימודיו. הוא השתלם באוניברסיטת קליפורניה בברקלי וסיים בקבלת תואר M.B.A במנהל עסקים. עם שובו ארצה, ניסה לחזור לשחק בהפועל תל אביב, אך לדבריו הרגיש שלא ראוי לקבוצה שדרשה הרבה יותר מכפי שזמנו המצומצם אפשר. במקום זאת, למד ראיית חשבון ועמד בהצלחה בבחינות המקצועיות. הוא הוסמך כרואה חשבון והחל לעבוד במשרד רואי חשבון של אביו.
בעונת 1964/1965 הצטרף לאס"א תל אביב ששיחקה בליגה א', היא הליגה השנייה באותם ימים. בעונת 1966/1967 עלתה הקבוצה לליגה הבכירה, אולם סיימה במקום האחרון ונשרה חזרה לליגה השנייה. בסיום העונה, בגיל 31, פרש לובושיץ מכדורסל מקצועני. לאחר הפרישה המשיך לשחק בקבוצה החובבנית "קאונטרי קלוב" מליגה ב' (הליגה השלישית).
בשנת 1971 נפל לובושיץ בשירות מילואים בצה"ל, הובא למנוחות בבית-הקברות הצבאי בקרית-שאול.
לובושיץ שיחק במשך 10 עונות בליגה הבכירה (9 מתוכן בהפועל תל אביב), בהן קלע 1,330 נקודות, ממוצע של 9.2 נקודות למשחק היה שותף לזכייה ב-2 אליפויות וגביע המדינה אחד.
במדי נבחרת ישראל רשם לובושיץ 16 הופעות ושיחק בין היתר באליפות העולם בשנת 1954.
אקוסטיקה תת-מימית
אקוסטיקה תת-מימית או הידרו-אקוסטיקה היא ענף בתחום האקוסטיקה שעוסק בחקר התפשטות קול במים ובאינטראקציה בין הגלים המכניים העוברים בתווך המימי לבין גבולותיו - פני המים, קרקעיתם, גדות, ועצמים השקועים במים.
תחום האקוסטיקה התת-מימית קשור באופן הדוק למספר תחומים נוספים של חקר האקוסטיקה: סונאר, מתמרים, עיבוד אותות קול, אוקיינוגרפיה אקוסטית, ביואקוסטיקה ואקוסטיקה פיזיקלית.
צעדים ראשונים
צעדים ראשונים במחקר המדעי של התחום נרשמו החל מסוף ימי הביניים ועד אמצע העת החדשה:
התפתחות המחקר
טביעת הטיטניק ב-1912 ופרוץ מלחמת העולם הראשונה היוו תמריץ לגל הבא בהתפתחות התחום:
בשנת 1967 כתב רוברט ג' יוריק את המהדורה הראשונה של ספרו "עקרונות האקוסטיקה התת-מימית למהנדסים". ספר זה, אשר יצא ב-3 מהדורות, מכונה על ידי העוסקים בתחום כ-"תנ"ך של האקוסטיקאים" ונחשב עד היום כמקור מרכזי ומקיף בסילבוס של קורסים אקדמיים בתחום האקוסטיקה התת-מימית.
גלי קול במים
גל קול העובר בתווך הימי מוגדר כאוסף של פעולות דחיסה ודילול מכניים של מולקולות המים. פעולות אלו מזוהות במקלט כגון האוזן האנושית או הידרופון כשינויים בלחץ. גלי קול נוצרים באופן טבעי או באופן מלאכותי על ידי אדם באמצעות מכשירים תת-מימיים.
מהירות קול, צפיפות ועכבה
מהירות הקול c \, (התנועה האורכית של חזית גל הקול) ניתנת לחישוב על פי הנוסחה:
כאשר f \, היא תדירות הקול ו- \lambda \, הוא אורך גל הקול.
מהירות זו שונה ממהירות החלקיקים u \, אשר מוגדרת כתנועת המולקולות בתווך הימי הנובעת ממקור קול וניתנת לחישוב על פי הנוסחה:
כאשר c \, היא מהירות הקול, p \, הוא הלחץ ו- \rho \, היא צפיפות הנוזל.
המכפלה של c ו- \rho \, מהנוסחה שלעיל ידועה כעכבה אקוסטית. ההספק האקוסטי (אנרגיה לשנייה) העובר ביחידת שטח ידוע כעוצמת הגל. עבור גל מישורי, העוצמה הממוצעת I \, ניתנת על ידי הנוסחה:
כאשר p \, הוא הלחץ האקוסטי ביחידות שורש ממוצע הריבועים.
הניגוד הגדול בין עכבת גל הקול באוויר לבין עכבת גל הקול במים (הבדל יחסי פי 3600) ובין מידת חספוס פני השטח באוויר ובמים מצביע על כך שבתדרים הקטנים מ-1kHz פני הים מתנהגים כמו מחזיר קול מושלם. מהירות הקול גבוהה פי 4.3 מהמהירות באוויר (ב-1kHz אורך גל הקול במים הוא בערך 1.5 מטר, לעומת זאת באותה התדירות אורך גל הקול באוויר הוא בערך 0.3 מטר) וההבדל היחסי בצפיפות הוא לערך פי 820.
בליעת גלי קול
על פי משוואה (1) קיים יחס פרופורציוני הפוך בין תדר הקול לבין אורך הגל שלו (זאת בהנחה שמהירות הקול היא בדרך כלל קבועה או כמעט קבועה). כאשר תדר הקול גבוה, אורך הגל הוא קטן ועל כן עוצמת הקול יורדת באופן מהיר עם המרחק וגל הקול נבלע במרחק קצר ממקורו. לעומת זאת, כאשר תדר הקול נמוך, אורך הגל הוא גדול ולכן עוצמת הקול יורדת באופן איטי עם המרחק וגל הקול נבלע במרחק ארוך ממקורו.
מכאן נובע, כי בליעת גלי קול בתדר נמוך היא חלשה.
הגורם המרכזי להנחתת גלי הקול (היחלשות עוצמת הקול ובליעתו) במים מתוקים, ובתדר גבוה במי ים (מעל 100kHz) היא הצמיגות. גורם מרכזי נוסף לניחות האות בתדירויות נמוכות במי ים הוא רגיעה יונית, כאשר הדוגמאות הנפוצות הן:
גלי קול יכולים להיבלע גם על ידי הפסדים בגבולות הנוזל: קרוב לפני הים, ההפסדים יכולים להיגרם כתוצאה משכבת בועות או קרח ואילו בקרקעית הקול יכול לחדור לסחופת ולהיבלע.
אינטראקציות גבול
גם פני הים וגם הקרקעית הם גבולות מחזירים ומפזרים.
פני הים
שטח פני הים יכול לשמש כמחזיר מושלם עבור מטרות רבות. הבדל העכבות (בין המים לאוויר) בגבול זה הוא גדול כל כך שרק מעט אנרגיה יכולה לעבור אותו. גלי לחץ אקוסטיים מוחזרים מפני הים בפאזה הפוכה הנקראת לעיתים כ-"שינוי של פאי" או כ-"היפוך של 180 מעלות" ומיוצגת מתמטית ברכיב החזרה של מינוס 1. בתדר גבוה (מעל 1kHz) או כאשר הים סוער, חלק מגל הקול מתפזר ונלקח בחשבון מתמטית על ידי רכיב החזרה שגודלו בערך מוחלט קטן מ-1. בדרך כלל רכיב ההחזרה ניתן על ידי הביטוי:, כאשר h הוא גובה גלי הים ביחידות שורש ממוצע הריבועים. גורם סיבוכיות נוסף הוא הרוח היוצרת בועות או מביאה דגים קרוב לפני הים. הבועות יכולות להיגרם גם כתוצאה מענן המיתמר ועולה כלפי מעלה הבולע חלק מהקול ומפזר אותו בחזרה.
קרקעית הים
חוסר ההתאמה בין העכבות האקוסטיות של המים ושל הקרקעית הוא בדרך כלל קטן יותר מאשר זה הקיים בפני הים ועל כן הוא יותר מורכב. הפיזור וההחזרה תלויים בסוגי החומרים מהם עשויה הקרקעית ובעומק השכבות. תאוריות שונות פותחו על מנת לחזות את התפשטות גלי הקול בקרקעית.
התפשטות גלי קול
התפשטות גלי הקול תלויה בהרבה גורמים. כיוון ההתפשטות מוגדר על ידי גרדיאנט מהירות הקול במים. הקול נע יותר לאט במים מתוקים מאשר במי ים. המהירות מוגדרת על ידי מודול הנפח של המים וצפיפות החומר. מודול הנפח מושפע מהטמפרטורה, ממסיסות המים (בדרך כלל מליחות) ומהלחץ (העומק). לעומת זאת השינוי בצפיפות החומר הוא קטן מאוד. מהירות הקול במים ניתנת לחישוב על פי הנוסחה הבאה:
כאשר c היא מהירות הקול במים ביחידות של מטר לשנייה, T היא הטמפרטורה במעלות צלזיוס, S היא המליחות (ריכוז מלח)|מליחות ביחידות של פרומיל ו-z הוא העומק (הלחץ) ביחידות של מטר.
מבנה התווך הימי
הים מחולק ל-3 שכבות עומק:
שכבת התרמוקלינה
השכבה האמצעית בין שכבת הערבוב לשכבת העומק. עקב הפרשי הטמפרטורות בין השכבות, גרדיאנט הטמפרטורה בשכבה זו בדרך כלל שלילי אך משתנה בין קיץ לחורף כאשר בחורף הגרדיאנט מגיע למצב קבוע. מכיוון שבשכבה זו הטמפרטורה קטנה והעומק גדל – גרדיאנט מהירות הקול הוא שלילי.
שכבת העומק
השכבה התחתונה שבה הטמפרטורה קבועה לאורך כל השנה (13 מעלות צלזיוס בים התיכון). מכיוון שבשכבה זו הטמפרטורה קבועה והעומק גדל – גרדיאנט מהירות הקול הוא חיובי.
בדרך כלל המליחות קבועה לאורך אזורים שלמים ולכן. לעומת זאת שינוי הטמפרטורה (\ \Delta T) בשכבת התרמוקלינה גורם לשינוי במהירות הקול של (מטר לשנייה), ואילו השינוי בעומק (\ \Delta z) גורם לשינוי במהירות הקול של (מטר לשנייה).
מכיוון שהמהירות אינה קבועה, עבור כל נקודה במרחב הימי נוצרת החזרת ושבירת גל קול על ידי מעבר ממהירות נמוכה לגבוהה וההפך (תלוי בגרדיאנט מהירות הקול) לפי חוק סנל.
צורות התפשטות של גלי קול
ישנן 4 צורות של התפשטות והובלה של גלי קול במים למרחקים עצומים דרך מוליך גלים טבעי:
מובל שטח
עקב קיומו של גרדיאנט מהירות קול חיובי בשכבת הערבוב (שכבת השטח), קרן היוצאת ממקור קול (המוצב בשכבה זו) בזווית כלפי מטה, תישבר ותתעקם כלפי מעלה, עד הגעתה לנקודה מסוימת בשכבה המשמשת כמחזיר מושלם עקב שיקולי אנרגיה. כאשר הקרן חוזרת מאחר שהיא באה ממהירות גבוהה לנמוכה, היא שוב תישבר ותתעקם כלפי מעלה, עד הגעתה לפני הים המשמשים גם הם כמחזיר מושלם וכל התהליך מתחיל מחדש. בסופו של דבר, נוצר גל סינוסואידלי הנע בין פני הים לגבול השכבה. בקרן היוצאת בזווית כלפי מעלה מתרחש תהליך זהה אך הפוך.
מיעוט הקרניים היוצאות ממקור הקול אינן נלכדות במובל השטח והן משמשות ליצירת צורה נוספת של התפשטות גלי הקול - אזורי התכנסות ואזורי צל.
תעלת קול עמוקה
מאחר שנקודה זו נמצאת בעומק רב, קשה למקם בה מקור קול עמיד.
למרות זאת, נעשה בה שימוש בחילוץ טייס מהתרסקות מטוס צבאי: הטייס משליך מכיסא המפלט מטען נפץ המחובר למד עומק ומתוכנת להתפוצץ בנקודה זו. קול הפיצוץ נשמע למרחק של עשרות קילומטרים וכך ניתן לגלות את מיקום הטייס.
אזורי התכנסות ואזורי צל
מצב זה נוצר כאשר קרן היוצאת ממקור קול המוצב בשכבת הערבוב בזווית כלפי מטה לא נלכדת בשכבה זו וממשיכה לתוך שכבת התרמוקלינה.
עקב קיומו של גרדיאנט מהירות קול חיובי בשכבת הערבוב (שכבת השטח), הקרן בשלב הראשון תישבר ותתעקם כלפי מעלה.
כאשר הקרן חוזרת היא תתעקם שוב בהתאם למסלול שאותו עברה קודם עד הגעתה לפני הים המשמשים גם הם כמחזיר מושלם וכל התהליך מתחיל מחדש. בסופו של דבר, נוצר גל סינוסואידלי הנע בין פני הים לנקודה מסוימת בשכבת העומק.
הצטברות קרניים היוצאות בזוויות קרובות יוצרות 2 סוגים של אזורים:
בקיץ כאשר מובל השטח קטן או לא קיים, הדרך האלטרנטיבית להתפשטות גלי הקול היא דרך אזורי ההתכנסות.
דילוגי קרקעית
כאשר עומק הנקודה האמורה לשמש כמחזיר מושלם עקב שיקולי אנרגיה בצורת התפשטות של אזורי התכנסות ואזורי צל נמצא מתחת לקרקעית, קרן הקול מוחזרת מהקרקעית ועוברת את המסלול המתואר לעיל עד לפני הים וחזרה. בדומה לאמור לעיל, נוצר גל סינוסואידלי אלא שהפעם הוא נע בין פני הים לבין הקרקעית ומושפע מהרכב הקרקעית, האם היא עשויה מחומרים מחזירים או לא.
הצטברות קרניים היוצאות בזוויות קרובות מטה או למעלה ומגיעות לקרקעית יוצרת צורת הולכת גל טבעית נוספת הנקראת דילוגי קרקעית – עקב הדילוג בין פני הים לבין הקרקעית.
מטבע הדברים התופעה נפוצה יותר במים רדודים מאשר במים עמוקים.
להלן דוגמה סכמטית להתפשטות גל קול בצורות שונות:
מידת לחץ הקול
המשרעת של גל קול מאופיינת בדרך-כלל בעזרת לחץ הקול. בסביבה רגילה ניתן למצוא טווח נרחב מאוד של לחצים, ולפיכך מקובל למדוד את לחץ הקול בסקאלה לוגריתמית, ביחידת המידה דציבל. אם p הוא שורש ממוצע הריבועים של משרעת לחץ הקול אזי מידת לחץ הקול (sound pressure level, SPL) מוגדרת כ-20 פעמים הלוגריתם של היחס בין p לבין לחץ ידוע כלשהו, p_0.
ניתן לחשב את מידת לחץ הקול בדציבלים כך:
הלחץ הידוע p_0 בו משתמשים הוא סף טווח השמיעה האנושי:
(דהיינו, 20 מיקרו-פסקל; במים, סף השמיעה הוא מיקרו-פסקל אחד).
עוצמת הקול
קיים הבדל בין מידת לחץ הקול לבין מידת כוח הקול. מידת לחץ הקול נמדדת בעזרת מיקרופונים ומכשירים דומים, וניתן למדוד אותה ישירות. מידת עוצמת הקול, לעומת זאת, היא מידה של כמות האנרגיה המושקעת (ברמקול, למשל) כדי לייצר קול. בשל גורמים סביבתיים והשפעות אחרות, כמות האנרגיה המשמשת להפקת הקול לא בהכרח שווה למידת הקול הנתפשת בחושיו של השומע.
לא ניתן למדוד עוצמת קול ישירות, ולכן מידה זו מחושבת על-פי נתונים אחרים. ישנן שתי שיטות מקובלות למדידתה: "השיטה הישירה" ו"השיטה ההשוואתית". בשיטה הראשונה מודדים את עוצמת הקול על ידי חישוב משוואה הכוללת את התנאים הסביבתיים (כגון טמפרטורה, לחות, זמן תהודה וכו') ואת לחץ הקול. בשיטה השנייה, משווים את לחץ הקול ללחץ קול המופק באותם תנאים ממקור קול מוכר המפיק עוצמת קול ידועה וקבועה, והשוואת לחץ זה עם לחץ הקול הנמדד. שתי השיטות אמינות ומדויקות באותה המידה.
פרמטרים אקוסטיים
ישנם מספר פרמטרים מדידים המגדירים את אופן פעולת גל הקול. עיקר שימושם הוא עבור מערכות סונאר אך הם רלוונטיים גם עבור שאר המערכות האקוסטיות הקיימות כגון: מד עומק, טלפון תת-מימי, טורפדו וכו'.
באופן כללי כל אחד מהפרמטרים מוגדר ביחידות של דציבל (dB) (יחידת מידה חסרת ממדים), יחד על פי "השיטה ההשוואתית" למדידת עוצמת קול ומבטא בדרך כלל את היחס בין עוצמת נמדדת לבין עוצמת יחוס הנמדדת בהידרופון:
כאשר PM הוא שם הפרמטר, I היא העוצמה הנמדדת ואילו I_0 היא בדרך כלל עוצמת הייחוס ללחץ של 1\mu Pa ב-1 יארד.
הפרמטרים הם:
הגדרה
כאשר I היא עוצמת רעש המקור בטווח קרוב ואילו I_0 היא עוצמת הייחוס ללחץ של 1\mu Pa ב-1 יארד.
רעש סביבתי (AN - Ambient Noise)
ישנם מספר מקורות של רעש רקע בסביבה הימית בתדרים שונים:
רעש עצמי (SN - Self Noise)
ישנם מספר מקורות של רעש עצמי הנובעים ממקור הקול:
רמת הרעש יכולה להיות רעש סביבתי או רעש עצמי (הגדול מביניהם).
אם הרעש הסביבתי שווה לרעש העצמי, לדוגמה:
והרעש הכולל הוא:
כלל זה נכון כשמדובר בשני גורמים של אותו רכיב אבל ברכיבים שונים כגון: SL ו-NL החיבור הוא רגיל, לדוגמה:
הגדרה
כאשר I היא עוצמת ההדהודים בהדקי ההידרופון ואילו I_0 היא עוצמת הייחוס ללחץ של 1\mu Pa ב-1 יארד.
פירוט
רכיב זה קיים אך ורק עבור מערכת אקטיבית הכוללת משדר ומקלט כגון סונאר אקטיבי.
רמת ההדהודים מבטאת את עוצמת ההד החוזר כתוצאה משידור אות אקוסטי ונובעת מ-3 מקורות אפשריים:
ככל שמתרחקים מהמשדר, ההד קטן כפונקציה של הטווח.
רמת ההדהודים נלקחת בחשבון רק כאשר ערכה גדול מערך הרעש (NL). אם ערכה שווה לערך הרעש מתקיים חיבור פנימי לוגריתמי (כמו ב-9.3) המוסיף 3dB כיוון שמדובר בשני גורמים של רכיב הרעש.
הגדרה
כאשר I_d היא העוצמה בכיוון מסוים (בזווית מסוימת) ואילו I_{Omni} היא עוצמה כל-כיוונית (360 מעלות).
פירוט
אינדקס הכיווניות הוא היחס בין עוצמת הקול בכיוון מסוים (אלומה) לבין עוצמת רעש הרקע אשר ערכה זהה עבור כל הזוויות. ככל שהאלומה (עבור מערכת אקטיבית אלומות השידור והקליטה, עבור מערכת פסיבית אלומת הקליטה) צרה יותר, מכוונת לכיוון מסוים ומסתובבת כך אינדקס הכיווניות גדול יותר.
בדרך כלל אינדקס הכיווניות נחשב כרכיב המפחית מרכיב רמת הרעש (NL), כיוון שהשידור/קליטה בכיוון מסוים מסנן רעשים.
הגדרה
כאשר I_r היא העוצמה המוחזרת מהמטרה ואילו I_i היא העוצמה הפוגעת במטרה.
פירוט
עבור מערכת אקטיבית הכוללת משדר ומקלט כגון סונאר אקטיבי היחס בין עוצמת הקול המוחזר ממטרה לבין עוצמת הקול הפוגע במטרה (עוצמת הקול המשודר במרחק 1 יארד מהמטרה) נקרא חוזק המטרה.
כמו כן ניתן להגדיר רכיב זה כשטח חתך אקוסטי בדומה לשטח חתך מכ"מי (שח"מ) על ידי המשוואה הבאה:
כאשר \sigma הוא שטח חתך הפעולה האקוסטי.
גודל זה תלוי הן בפרמטרים הפיזיקליים של האות כגון:
והן בפרמטרים הפיזיקליים של המטרה:
הגדרה
לסף הגילוי ישנן 2 הגדרות:
היחס בין ההגדרות השונות מתבטא ב-2 המשוואות הבאות:
פירוט
בדומה לאלקטרומגנטיות בה קיים יחס אות לרעש (SNR), גם עבור אות אקוסטי קיים מושג דומה והוא מבוטא באמצעות רכיב סף הגילוי המוגדר כיחס בין עוצמת האות לעוצמת הרעש.
בצורה אחרת ניתן להגדיר רכיב זה, בעזרת ההסתברויות לגילוי ולאזעקת שווא.
חיבור הסתברויות אלו לא שווה ל-1 ונלקחות בחשבון בנפרד:
ערכי הסתברות אלו מצוינים במפרטים של מערכות אקוסטיות כאשר הערכים הנפוצים הם: ו-
סף הגילוי תלוי בעיקר בשני גורמים:
הגדרה
כאשר I_s היא עוצמת המקור ואילו I_t היא העוצמה העוברת במרחק R מהמקור.
פירוט
הפסדי המעבר מוגדרים כירידה המצטברת בעוצמת גל לחץ אקוסטי היוצא ממקור קול ומתפשט במרחב הימי.
התפשטות (פרישה)
כאשר P הוא ההספק ואילו A הוא גודל השטח.
התפשטות כדורית (ספירית)
במקרה זה, העוצמה מוגדרת על פי הנוסחה הבאה:
כאשר P הוא ההספק ואילו r הוא המרחק ממקור הקול.
הצבת העוצמה בנוסחת הפסדי המעבר מביאה לתוצאה הבאה:
כאשר R הוא המרחק ממקור הקול שבו נמדדים הפסדי המעבר.
התפשטות כדורית מהווה קירוב עבור התפשטות קול במים עמוקים.
התפשטות גלילית (צילינדרית)
במקרה זה, העוצמה מוגדרת על פי הנוסחה הבאה:
כאשר P הוא ההספק ואילו r הוא המרחק ממקור הקול.
הצבת העוצמה בנוסחת הפסדי המעבר מביאה לתוצאה הבאה: